recursal/SuperWikiNEXT-32B huggingface dataset:
Farnborough 2006
Pasukan aerobatik udara Red Arrows dalam melakukan formasi di Farnborough
Pesawat Airbus A380, di Farnborough
**Pertunjukan Udara Farnborough** merupakan satu pesta perdagangan untuk perniagaan aeroangkasa yang berlangsung selama tujuh hari. Ia diadakan pada setiap bulan Julai, tahun genap di Hampshire, England. Pertunjukan udara ini dianjurkan oleh Farnborough International Limited, sebuah anak syarikat milik penuh badan industri aeroangkasa Britain iaitu Persatuan Syarikat Aeroangkasa Britain (SBAC) bagi mempertontonkan pesawat-pesawat awam dan tentera kepada para pelangan dan pelabur berpotensi. Acara ini (bersama-sama dengan Pertunjukan Udara Paris) adalah merupakan satu acara yang penting untuk industri aeroangkasa terutamanya pengumuman pembangunan dan pesanan baru. 

Terdapat lima dewan pameran di dalam dewan. Kawasan di luar dewan dikhaskan bagi pameran statik pesawat. Penerbangan pertunjukan akan diadakan pada setiap hari. Pada hari kedua terakhir, pameran akan dibuka kepada orang ramai dan beberapa barangan bukan komersial juga akan ditambah pada pameran statik dan pertunjukan penerbangan. Sejak tahun 1996, pertunjukan udara ini memiliki stesen radia rasmi sendiri yang dioperasikan oleh kakitangan dan pelajar dari Kolej Teknologi Farnborough yang terletak berhampiran.
Pada tahun 2004, pertunjukan ini menarik lebih daripada 1,300 pempamer dan 150,000 pelawat.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pertunjukan Udara Farnborough*** |

* Farnborough Accommodation Diarkibkan 2008-07-24 di Wayback Machine
* Farnborough Airshow Radio Diarkibkan 2010-01-15 di Wayback MachineFarnborough Airshow
* Society of British Aerospace Companies Diarkibkan 2004-07-15 di Wayback Machine
* Photos from Farnborough Air Show on Flickr
* Historic Farnborough

| * l
* b
* s
Pertunjukan udara antarabangsa |
| --- |
| India Aero India • Republik Rakyat China Pertunjukan Udara China • Hong Kong Aeroangkasa Asia • Australia Pertunjukan Udara Antarabangsa Australia • Emiriah Arab Bersatu Pertunjukan Udara Dubai • United Kingdom Pertunjukan Udara Farnborough • Rusia Hydroaviasalon • Jerman ILA • Indonesia Forum Ekspo Pertahanan Indonesia • Iran Pertunjukan Udara Kish Iran • Brazil LAAD • Malaysia LIMA • Rusia Pertunjukan Udara MAKS • Perancis Pertunjukan Udara Paris • Portugal Pertunjukan Udara Portugal • Korea Selatan Pertunjukan Udara Seoul • Singapura Pertunjukan Udara Singapura |
Beberapa setem dilekatkan bersama pada sampul surat.
**Filateli** merupakan aktiviti mengumpul dan menyusun bahan-bahan pos seperti setem pos, surat, sampul surat, dan bahan-bahan lain. Koleksi ini, sama ada setem, sampul-sampul surat, dan lain-lain selalunya didokumenkan untuk mengesan peristiwa-peristiwa besar dan bersejarah, serta peristiwa-peristiwa yang lain.

Sejarah
-------

Perkataan "filateli" dikatakan mula-mula dicipta di Perancis pada 1864 oleh Georges Herpin. Ia berasal daripada dua perkataan Greek: "philos" bermaksud kasih sayang dan "llateleiall" bermaksud tiada bayaran. 

Asalnya filateli lebih terbatas kepada kajian label, mewakili bayaran untuk khidmat-khidmat pos. Dari sini, bidangnya diperluaskan dengan memasukkan koleksi setem pos, poskad, sampul surat, cap pos, dan bahan-bahan pos yang lain.

Ia tidak dapat diwujudkan semasa filateli baru bermula sebagai hobi kerana tidak ada dokumentasi yang diketahui. Bagaimanapun, ia dapat dipastikan bahawa filateli hanya bermula selepas setem pos diperkenalkan pada 1840.

Koleksi setem telah mengadaptasi satu pendekatan apabila album setem diperkenalkan. Album pertama telah dikeluarkan di England pada tahun 1854. Oleh itu, apabila lebih banyak setem pos dapat diperoleh, hobi mengumpul setem menjadi lebih dikenali. Lebih ramai orang mula menunjukkan minat dalam hobi mengumpul setem, dan dari situlah lahirnya istilah *filateli*. 

Ramai pengumpul setem yang serius muncul dan salah satu koleksi setem terbesar serta paling tua di dunia adalah kepunyaan DYMM Ratu England. DYTM Raja Muda Selangor juga dikatakan orang yang memiliki koleksi setem yang baik.

Pautan luar
-----------

* Persatuan Filateli Malaysia
* Philatelic Dictionary
* New Stamps of the World
* Filatelic.com Diarkibkan 2005-12-30 di Wayback Machine
**Cheam Wei Yeng** (Cina: 詹慧盈; lahir 17 Mac 1996), juga dikenali sebagai **Lesley Cheam**, ialah model dan ratu cantik Malaysia yang dinobatkan sebagai Miss Universe Malaysia 2022. Cheam akan mewakili Malaysia pada pertandingan Miss Universe 2022 yang diadakan di New Orleans, Louisiana, Amerika Syarikat.

Kehidupan awal dan pendidikan
-----------------------------

Cheam dilahirkan di Selangor, Malaysia. Beliau memperoleh Ijazah Sarjana Muda dalam bidang Farmaseutikal dan Sains Kesihatan dari Universiti Nottingham Malaysia pada 2019 sebelum menceburi kerjaya dalam bidang pemasaran.

Pertandingan ratu cantik
------------------------

### Miss Universe Malaysia 2022

Cheam memulakan kerjaya pertandingan ratu cantiknya pada 2022, dia bersaing dengan 13 finalis lain di Miss Universe Malaysia 2022 di M Resort and Hotel di Kuala Lumpur pada 7 Oktober 2022. Dalam pertandingan itu, Cheam mara ke 8 teratas dan kemudian 3 teratas, di mana dia memenangi gelaran dan digantikan oleh Francisca Luhong James. Cheam memenangi hadiah bernilai RM200,000 serta tiara emas putih berlian 10 karat Habib Jewels bernilai RM2.58 juta yang dinamakan *Reflection*.

### Miss Universe 2022

Pada 14 Januari 2023, Cheam akan mewakili Malaysia di Miss Universe 2022 di Pusat Konvensyen Ernest N. Morial di New Orleans, Louisiana, Amerika Syarikat.

Rujukan
-------

1. ↑  Pillai, Vinodh. "26-year-old, KL gal Lesley Cheam is new Miss Universe M'sia". *focusmalaysia.my* (dalam bahasa Inggeris). Focus Malaysia. Dicapai pada 2022-10-08.
2. ↑  "(Video) Lesley Cheam Wins Miss Universe Malaysia 2022" (dalam bahasa Inggeris). hype.my. Dicapai pada 2022-10-08.
3. ↑  "Miss Malaysia's victory becomes controversial due to "Dildo" video posts" (dalam bahasa Inggeris). Dicapai pada 2022-10-11.

Pautan luar
-----------

* Lesley Cheam di Instagram

| Anugerah dan pencapaian |
| --- |
| Didahului oleh**Francisca James** | **Miss Universe Malaysia**2022 | Diikuti oleh:**[*akan ditentukan*]** |
Kitab Perubatan Melayu Berdasarkan Manuskrip Kitab Tibb Melayu oleh Nornizam Ngadeni terbitan Baytul Hikma
**MUQADDIMAH**

Ilmu Perubatan Melayu adalah bersumberkan Ilmu Wahyu yakni Al-Quran dan As-Sunnah Nabi Muhammad Sallallahu 'alaihiwasallam. Ianya tidak dapat disangkal lagi sebagaimana manuskrip 'Bustan Al-Salatin' pada bab yang ketujuh fasal ketiga membicarakan Ilmu Tibb (Perubatan Melayu) dan Ilmu Tashrih (ilmu anatomi tubuh) oleh Sheikh Nuruddin al-Raniri pada tahun 1638 masihi di Acheh Darussalam. 

Ilmu Perubatan Melayu juga dibicarakan oleh Sheikh Abbas Kuta Karang melalui manuskrip bertajuk 'Al-Rahmah fi tibb wal hikmah' pada tahun 1853 masihi di Acheh Darussalam. Sheikh Wan Ahmad Al-Fatani juga turut menghasilkan karya ilmu Perubatan Melayu yang diberi nama 'Tayyib al-Ihsan fi tibb al-Insan' pada tahun 1894 masihi di Patani Darussalam. Selain daripada itu masih banyak lagi manuskrip-manuskrip yang membicarakan ilmu Perubatan Melayu, di antaranya adalah:- 

a. Kitab Tibb MS 1292 pada tahun 1820 masihi di Patani Darussalam 

b. Kitab Tibb Muzium Terengganu pada tahun 1820 masihi 

c. Kitab Tibb MSS 2515 pada tahu 1820 masihi 

d. Kitab Tibb Melayu oleh Muhammad Salleh Ahmad, Penambang pada tahun 1872 masihi 

e. Kitab Rumah Ubat di Pulau Penyengat, karya Raja Haji Ahmad Tabib (Tabib di Raja Kesultanan Riau) pada tahun 1894 masihi 

f. Sari Segala Ubat, Tabib DiRaja Kesultanan Pontianak, sekitar 1890 masihi 

g. Kitab Tibb MSS 1792 'Hikayat Nurul Lisan Menjawab Masalah' pada tahun 1924 masihi 

h. Kitab Khazinat al-Insan, karya Hakim Abdullah pada tahun 1951 masihi 

  

**PADA MENYATAKAN ILMU TIBB**

1. Unsur Rohaniyyah Manusia
2. Unsur Jasmaniyyah Manusia
3. Mizaj atau Tabi'ah
4. Akhlat atau Cecair Tubuh
5. Quwwah(tenaga)

**PADA MENYATAKAN ILMU TASHRIH (ANATOMI TUBUH)**

1. Empat Puluh Anggota Tubuh Manusia
2. Pada Menyatakan Tujuh Penghulu Anggota
3. Pada Menyatakan Segala Anggota

**PADA MENYATAKAN SEBAB SAKIT**

1. Juzuk atau Pembahagian Penyakit
2. Penyakit Rohaniyyah
3. Penyakit Jasmaniyyah

**PADA MENYATAKAN MENGENAL KEADAAN SAKIT**

1. Tanda-tanda Sakit
2. Penentuan Jenis Rawatan

**PADA MENYATAKAN ILMU MERAKSI TUBUH (PENGESANAN PENYAKIT)**

Meraksi adalah istilah yang digunakan merujuk kepada diagnosis keseimbangan tubuh fizikal manusia. Ianya dapat dikenal pasti melalui pemeiksaan;-

1. Palpasi dan palpitasi nadi
2. Qarurah atau Warna Air Kencing
3. Tinja ( tahi yang keluar dari dubur )

***Sumber Rujukan***

1. Falsafah dan Prinsip Asas Perubatan Melayu, Nornizam Ngadeni, Baytul Hikma cetakan keempat 2018, ISBN 978-967-2091-11-0
2. Bustanus Salatin, Kajian dan Transliterasi oleh Naseer Sobree, Baytul Hikma 2018, ISBN 978-967-2091-12-7
3. Al-Rahmah fi Al-Tibb wa al-Hikmah, Pengenalan dan Perumian oleh Mohd Affendi Mohd Shafri dan Hermansyah Muhammad Yahya, Akademi Jawi Malaysia 2017, ISBN 978-967-14748-6-0

**Pautan Luar**

1. Angkat Perubatan Melayu;
2. Perubatan Melayu dari Naskah-naskah Manuskrp Kitab Tibb Melayu lama;
3.
Perintang biasa
Simbol perintang (Eropah)Simbol perintang (Eropah)Simbol perintang (AS)Simbol perintang (AS)
**Perintang** ialah sejenis komponen elektronik dua-terminal yang menghasilkan voltan merentangi terminalnya yang berkadar dengan arus elektrik melaluinya selaras dengan hukum Ohm:

{\displaystyle V=IR}

Unit
----

Ohm (simbol: Ω) ialah unit SI bagi rintangan elektrik, dinamakan sempena Georg Simon Ohm. Satu ohm bersamaan satu volt seampere. Kerana perintang ditentukan dan dikilangkan dalam satu julat nilai yang besar, unit-unit terbitan milliohm (1 mΩ = 10−3 Ω), kilohm (1 kΩ = 103 Ω), dan megohm (1 MΩ = 106 Ω) juga biasa digunakan.

Salingan bagi rintangan R disebut kealiran G = 1/R dan diukur dalam siemens (unit SI), kadangkala sebagai mho. Maka, satu siemens adalah silangan bagi satu ohm: {\displaystyle S=\Omega ^{-1}}. Walaupun konsep kealiran sering digunakan dalam analisis litar, perintang praktikal sentiasa dinyatakan dalam sebutan rintangannya (ohm) berbanding dengan sebutan kealirannya.

Lihat juga
----------

* Perintang boleh laras
***Perintah Am No. 11*** ialah judul sebuah perintah yang dikeluarkan oleh Mejar Jeneral Ulysses S. Grant pada 17 Disember 1862, sewaktu Perang Saudara Amerika. Perintah ini memerintahkan pengusiran semua orang Yahudi dari daerah tentera Grant yang terdiri daripada wilayah-wilayah Tennessee, Mississippi, dan Kentucky. Perintah ini dikeluarkan sebagai sebahagian daripada kempen Kesatuan menentang pasar gelap berkaitan dengan perniagaan kapas Selatan yang difikirkan Grant "dikendalikan kebanyakannnya oleh orang Yahudi dan peniaga-peniaga yang tidak berprinsip". Mahupun Amerika Syarikat membenarkan perniagaan kapas, negara itu melesenkan para peniaga kapas melalui Tentera Darat AS dan ini menimbulkan pasaran bagi mereka yang tidak berlesen. Pemerintah-pemerintah tentera Kesatuan bertanggung jawab terhadap pentadbiran lesen perniagaan dan kawalan pasar gelap kapas Selatan, dan juga untuk mengendalikan usaha perang terhadap tentera tentera Gabungan. Grant mengeluarkan Perintah ini dalam usahanya untuk mengawal rasuah.

Rujukan
-------

1. ↑  John Y Simon (1979). *The Papers of Ulysses S. Grant, Volume 7: December 9, 1862 - March 31, 1863*. SIU Press. m/s. 56. ISBN 9780809308804.



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
"***Désert***" (bermaksud "gurun" dalam Bahasa Melayu) ialah sebuah lagu yang telah ditulis oleh penyanyi serta pengkarya lagu Perancis, Émilie Simon. Lagu tersebut ialah sebuah lagu berbahasa Perancis dengan gaya muzik elektronik. Lagu tersebut merupakan lagu pertama dalam senarai lagu untuk album *Émilie Simon*. Lagu "Désert" telah dilancarkan sebagai single sulung dari album studio pertamanya, *Émilie Simon*.

"Désert" merupakan sebuah kejayaan untuk Émilie Simon di tanah airnya, dari segi kritikal dan komersial. 

Pada tahun 2006, sebuah lagu bertajuk "Desert" iaitu lagu "Désert" versi Bahasa Inggeris telah dilancarkan di Amerika Syarikat sebagai single. Single tersebut merupakan single kedua yang dikeluarkan daripada album himpunan, *The Flower Book*.

"Désert" telah dipasarkan dengan format cakera padat dan rekod vinil serta cakera padat *maxi-single* dengan set senarai lagu yang berbeza.

Video muzik
-----------

Émilie Simon mengeluarkan ranting-ranting dari lengannya.
Video muzik bagi lagu "Désert" telah diarah oleh Philippe André dan diterbitkan oleh Wanda.

Video muzik ini bermula dengan Émilie Simon bertubuh kecil (mungkin sekali sebuah patung) sedang duduk di atas kerusi di bawah lampu. Beliau telah menarik jerami-jerami serta ranting-ranting dari kedua-dua lengannya. Kita dapat lihat bahawa bunga-bungaan pada ranting-rantingan tersebut mekar sebaik sahaja dikeluarkan daripada lengan beliau. Seterusnya sepasang tangan yang besar muncul, lalu bertindak dengan menarik kesemua ranting dan jerami yang terkeluar lalu menjahit lengan Émilie Simon kembali. Video ini berakhir dengan sepasang tangan tersebut berundur (perhatikan bahawa tangan tersebut kini bersaiz sama dengan tangan Émilie Simon). Akhir sekali, kita dapat lihat Émilie Simon, yang telah besaiz normal, duduk di atas kerusi tersebut (menunjukkan Émilie Simon telah bertukar daripada "patung" ke "manusia" semasa video muzik ini sedang berjalan).

Senarai lagu dalam single
-------------------------

### Cakera padat dan vinil 12 inci

1. "Désert"
2. "Desert"

### Cakera *Maxi-Single*

1. "Desert"
2. "Desert" (Mix *Puzzle* Avril)
3. "Desert" (Remix Leila)
4. "Désert"
5. "Désert" (Remix Thievery Corporation)

Rujukan
-------

1. ↑  Tapak web Philippe André
2. ↑  Video muzik *Désert* di BEAM.TV

| * l
* b
* s
Émilie Simon |
| --- |
| Diskografi · Anugerah |
| Album studio | 
Émilie Simon **·**  Végétal **·**  The Big Machine |
| Runut bunyi | 
La Marche De l'Empereur |
| Album himpunan | 
The Flower Book |
| Single | 
"Désert" **·**  "Flowers" **·**  "Song Of The Storm" **·**  "Fleur De Saison" **·**  "Rose Hybride De Thé" **·**  "Desert" **·**  "Dame De Lotus" **·**  "Dreamland" |
| Album langsung | 
Émilie Simon À l'Olympia  |
| EP | 
Live Session EP |
Satu set ujian IFF yang digunakan oleh juruteknik avionik Tentera Udara Amerika Syarikat untuk menguji transponder yang dipasang pada pesawat
Kit Model XAE IFF, sistem pengenalan IFF radio pertama di A.S
**Pengenalan sekutu atau musuh** atau *bahasa Inggeris : Identification, friend or foe* (**IFF**) adalah satu sistem pengenalan yang direka untuk tujuan kawalan dan arahan. Ia menggunakan sebuah transponder yang mendengar isyarat *penyiasatan* dan kemudian menghantar satu *tindak balas* yang mana mengenalpasti penyiar. Sistem IFF biasanya menggunakan frekuensi radar, akan tetapi frekuensu elektromagnetik lain, radio atau infra merah boleh juga digunakan. Ia membolehkan sistem siasatan kawalan trafik udara awam dan ketenteraan untuk mengenalpasti pesawat, kenderaan atau pasukan tentera itu adalah sekutu dan mendapatkan beraing dan jarak mereka dari si penyiasat. IFF digunakan pada kedua-dua pesawat awam dan tentera. IFF mula dibangunkan semasa Perang Dunia II, dengan ketibaan radar dan beberapa peristiwa tembakan with the arrival of radar, and several friendly fire incidents.

Rujukan
-------

1. ↑  "Identification Friend or Foe (IFF) Panel with Dynamic Contrast at Long Wave Infrared (LWIR) Wavelengths (Solicitation)". *SBIR-STTR*. US Department of Defense (Army). January 2019.

* Templat:FS1037C
* Templat:DODDIC

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pengenalan sekutu atau musuh*** |

* Filem pendek *STAFF FILM REPORT 66-27A (1966)* ini boleh didapati untuk muat turun percuma di Internet Archive.
Ilustrasi depan *Pengembaraan Tom Sawyer*
***Pengembaraan Tom Sawyer*** (Inggeris: *The Adventures of Tom Sawyer*) karya Mark Twain ialah sebuah novel tahun 1876 tentang seorang budak lelaki yang membesar di sekitar Sungai Mississippi. Cerita ini diletakkan dalam sebuah bandar rekaan, St. Petersburg, yang dilhamkan oleh bandar Hannibal, Missouri, tempat tinggal Twain.

Ringkasan
---------

Tom Sawyer tinggal dengan mak ciknya, yang dipanggil Aunt Polly dan saudara tiri bernama Sid. Baju Tom menjadi kotor akibat pergaduhna dan Tom dihukum dengan tugas mengecat pagar pada keesokan hari. Dengan pintar, Tom meyakinkan rakan-rakannya untuk memberinya hadiah-hadiah kecil sebagai balasan untuk kesempatan menyapu cat, dan sekali gus mengambil alih tugasnya. Tom tidak diberi Bible semasa di sekolah Agama (*Sunday school*) kerana Mr. Walters tahu yang Tom "berniaga" tiket.

Tom jatuh cinta dengan Becky Thatcher, seorang gadis yang baru tiba di bandar Tom, dan berjaya meyakinkan Becky untuk "bertunang" dengannya dengan memberinya kucupan. Akan tetapi cinta mereka tuntuh apabila Becky mendapat tahu yang Tom telah pun "bertunang" sebelum itu dengan seorang gadis bernama Amy Lawrence. Tidak lama selepas "digugurkan" oleh Becky, Tom mengiringi Huckleberry Finn pergi ke tanah perkuburan pada waktu malam dan di situ, mereka menjadi saksi akan pembunuhan Dr. Robinson.

Rujukan
-------

1. ↑  Mark Twain 2010 : "The Stories Started Here" – Hannibal, MO (4 March 2011). "Exploring the Life and Literature of Mark Twain". Dicapai pada MT2010. Check date values in: `|accessdate=` (bantuan)


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Penjagaan kesihatan sejagat** (juga disebut **liputan kesihatan sejagat**, **liputan sejagat**, atau **perawatan sejagat** ) adalah sistem penjagaan kesihatan di mana semua penduduk negara atau wilayah tertentu diberi jaminan akses kepada penjagaan kesihatan. Secara amnya, penjagaan kesihatan sejagat menyediakan perkhidmatan kesihatan kepada semua penduduk dan mereka yang tidak berkemampuan. 

Penjagaan kesihatan sejagat bermaksud semua orang mempunyai akses kepada penjagaan kesihatan, bukan bermaksud liputan untuk semua kes dan untuk semua orang. Sesetengah negara mempunyai sistem penjagaan kesihatan sejagat yang dibiayai oleh kerajaan, manakala sesetengah yang lain menetapkan syarat agar semua warganegara membeli insurans kesihatan swasta. Penjagaan kesihatan sejagat dapat ditentukan dengan tiga dimensi kritikal: siapa yang dilindungi, perkhidmatan apa yang dilindungi, dan berapa banyak kos yang ditanggung.  Organisasi Kesihatan Sedunia menyatakan ia bermakna semua warganegara dapat mengakses perkhidmatan kesihatan tanpa menanggung kesulitan kewangan.  Ketua Pengarah WHO menggambarkan liputan kesihatan sejagat sebagai "satu konsep paling kuat yang ditawarkan oleh kesihatan awam" kerana menyatukan "perkhidmatan dan memberikannya secara menyeluruh dan bersepadu".  Salah satu tujuan penjagaan kesihatan sejagat adalah untuk mewujudkan sistem perlindungan yang memberi peluang yang sama rata untuk semua orang menikmati tahap kesihatan paling tinggi. 

Sebagai sebahagian daripada Matlamat Pembangunan Lestari, negara-negara anggota PBB telah bersetuju untuk berusaha mencapai liputan kesihatan sejagat di seluruh dunia pada tahun 2030. 

1. 1 2  World Health Organization (November 22, 2010). *The world health report: health systems financing: the path to universal coverage*. Geneva: World Health Organization. ISBN 978-92-4-156402-1. Dicapai pada April 11, 2012.
2. ↑  "Universal health coverage (UHC)". Dicapai pada November 30, 2016.
3. ↑  Matheson, Don \* (2015-01-01). "Will Universal Health Coverage (UHC) Lead to the Freedom to Lead Flourishing and Healthy Lives? Comment on "Inequities in the Freedom to Lead a Flourishing and Healthy Life: Issues for Healthy Public Policy"". *International Journal of Health Policy and Management*. **4** (1): 49–51. doi:10.15171/ijhpm.2015.09. PMC 4289038. PMID 25584354.
4. ↑  Abiiro, Gilbert Abotisem; De Allegri, Manuela (2015-07-04). "Universal health coverage from multiple perspectives: a synthesis of conceptual literature and global debates". *BMC International Health and Human Rights*. **15**: 17. doi:10.1186/s12914-015-0056-9. ISSN 1472-698X. PMC 4491257. PMID 26141806.
5. ↑  "Universal health coverage (UHC)". *World Health Organization*. 12 December 2016. Dicapai pada 14 September 2017.
"Mata ganti mata" (Ibrani Alkitab: עַיִן תַּחַת עַיִן‎, Ain takhat ain)[a] ialah perintah yang terdapat dalam Keluaran 21:23–27 yang menyatakan prinsip ukuran keadilan timbal balik. Dalam tamadun Rom, undang-undang membalas dendam (Latin: lex talionis)[1] mempunyai prinsip yang sama bahawa seseorang yang telah mencederakan orang lain akan dihukum pada tahap yang sama oleh pihak yang cedera. Dalam tafsiran yang lebih lembut, ini bermakna mangsa menerima nilai [anggaran] kecederaan sebagai pampasan.[2] Tujuan di sebalik prinsip itu adalah untuk menyekat pampasan kepada nilai kerugian.[1]

  

**Definisi dan kaedah**

Istilah lex talionis tidak selalu dan hanya merujuk kepada kod keadilan mata-untuk-mata-mata (lihat lebih tepatnya hukuman cermin) tetapi terpakai kepada kelas sistem undang-undang yang lebih luas yang secara khusus merumuskan penalti untuk jenayah tertentu, yang dianggap sebagai sesuai dengan keterukan mereka. Ada yang mencadangkan bahawa ini sekurang-kurangnya sebahagiannya bertujuan untuk mengelakkan hukuman yang berlebihan di tangan sama ada pihak swasta yang membalas dendam atau negara.[3] Ungkapan yang paling biasa bagi lex talionis ialah "mata untuk mata", tetapi tafsiran lain telah diberikan juga. Kod undang-undang mengikut prinsip lex talionis mempunyai satu persamaan: menetapkan hukuman balas yang 'sesuai' untuk jenayah. Dalam kod undang-undang terkenal yang ditulis oleh Hammurabi, prinsip timbal balik yang tepat digunakan dengan sangat jelas. Sebagai contoh, jika seseorang menyebabkan kematian orang lain, pembunuh akan dihukum mati.[4]

Contoh paling mudah ialah prinsip "mata dengan mata". Dalam kes itu, peraturannya ialah hukuman mestilah sama dengan jenayah. Sebaliknya, Dua Belas Jadual Rom hanya menetapkan hukuman tertentu untuk jenayah tertentu. Kod undang-undang Anglo-Saxon menggantikan pembayaran wegild untuk pembalasan langsung: kehidupan seseorang tertentu mempunyai nilai tetap, yang diperoleh daripada kedudukan sosialnya; sebarang pembunuhan diberi pampasan dengan membayar wergild yang sesuai, tanpa mengira niat. Di bawah Undang-undang Biasa Inggeris, plaintif yang berjaya berhak mendapat bayaran balik yang sama dengan kerugian mereka (dari segi kewangan). Dalam sistem undang-undang tort moden, ini telah diperluaskan untuk menterjemahkan kerugian bukan ekonomi kepada wang juga. Maksud prinsip Mata untuk Mata ialah seseorang yang telah dicederakan oleh orang lain mengembalikan tindakan yang menyinggung perasaan kepada pemula sebagai pampasan, atau pihak berkuasa berbuat demikian bagi pihak orang yang cedera. Terjemahan Latin (lex talionis) kepada bahasa Inggeris yang tepat bagi frasa ini ialah "Undang-undang pembalasan." Prinsip asas undang-undang ini adalah untuk menyediakan pembalasan yang saksama.
*Kormoran* bertemu *U-boot* di laut.
***Kormoran* (HSK-8)** , ialah sebuah penyerang kapal dagang *Kriegsmarine* (Tentera Laut Jerman) sewaktu berlangsungnya Perang Dunia Kedua. Pada asalnya kapal ini merupakan kapal dagang **Steiermark**; ia diambil alih oleh *Kriegsmarine* apabila Perang tercetus dan diubah suai menjadi sebuah kapal penyerang. Kapal ini ditadbir *Kriegsmarine* dengan designasi **Schiff 41**; pada tentera laut Bersekutu kapal ini dikenali sebagai **Raider G**. *Kormoran* merupakan kapal penyerang kapal dagang yang yang terbesar yang dikendalikan pihak Jerman dan berjaya memusnahkan sepuluh buah kapal dagang dan menawan sebuah lagi dalam operasinya selama setahun di lautan-lautan Atlantik dan Hindi.

kapal ini terkenal kerana berjaya mengaramkan penjajap ringan Australia, HMAS *Sydney* dalam tempuran yang saling memusnahkan kedua-dua kapal di pesisir Australia Barat pada  (1941-11-19) 19 November 1941 (umur 81). Kerosakan yang dialami *Kormoran* mendorong anak kapalnya membocorkannya. Sementara 318 orang daripada 399 orang yang berada di atas kapal Jerman ini berjaya diselamatkan dan ditawan sepanjang baki Perang Dunia Kedua, tidak ada seorangpun daripada 645 orang anak kapal *Sydney* yang terselamat. Bangkai kapal *Kormoran* diketemui semula pada 12 Mac 2008, lima hari sebelum penemuan kapal lawannya.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Video penyedut minuman yang mengalami fotodegradasi.
**Fotodegradasi** ("penguraian melalui cahaya") ialah pengubahan suatu bahan melalui tenaga cahaya. Biasanya, istilah ini digunakan bagi menerangkan proses penguraian gabungan daripada cahaya matahari dan udara yang menyebabkan pengoksidaan dan hidrolisis. Fotodegradasai biasanya dihindari kerana boleh merosakkan benda-benda seperti lukisan dan artifak. Namun begitu, fotodegradasi memainkan sebahagian peranan dalam It is, however, partly responsible for pemineralan semula biojisim, dan digunakan dalam beberapa teknologi penyucian. Fotodegradasi tidak tertakluk kepada cara bahan terurai atau menua akibat haba atau sinaran inframerah, tetapi merangkumi proses penguraian dalam sinaran ultralembayung.

Situasi
-------

### Polimer

Polimer-polimer sintetik yang dapat mengalami fotodegradasi termasuk polipropilena dan LDPE, di mana ikatan karbon tertier menjadi tempat reaksi. Sinaran ultralembayung bertindak balas dengan ikatan ini untuk membentuk radikal bebas yang kemudiannya bereaksi dengan oksigen udara lalu menghasilkan kumpulan karbonil pada bahagian molekul utama. Kawasan permukaan bakal mengalami kelunturan dan merekah, dan dalam kes-kes melampau, terurai sepenuhnya. Polimer dengan kumpulan molekul yang menyerap ultralembayung seperti gelung aromatik juga sensitif terhadap penguraian seperti Kevlar dan kelompok induk aramid.

Pada produk-produk gentian seperti tali kegunaan luar rumah, fotodegradasi memendekkan jangka hayat produk kerana bahagian luar akan mengalami penguraian terdahulu, dan kemudiannya mudah rosak akibat pelelasan. Tali boleh mengalami kelunturan terlebih dahulu, seterusnya memberikan amaran awal.

Perlindungan
------------

Fotodegradasi dapat dihindarkan melalui penambah penstabil polimer yang biasa digunakan. Kumpulan penstabil yang digunakan termasuk antioksidan yang mengganggu proses penguraian. Antioksidan lazimnya merupakan terbitan anilina. Satu lagi jenis penstabil ialah penyerap sinaran yang menyerap foton sinaran lalu mengubah menjadi tenaga haba. Penyerap lazim ialah benzofenon terganti hidroksi yang berkait dengan bahan kimia dalam pelindung sinar matahari.

Rujukan
-------

1. ↑  Rainer Wolf, Bansi Lal Kaul "Plastics, Additives" in Ullmann's Encyclopedia of Industrial Chemistry 2000, Wiley-VCH, Weinheim.
**FUNimation Entertainment** (asalnya dikenali sebagai **Funimation Productions**, dan seringkali digayakan sebagai **FUNimation**) merupakan sebuah syarikat hiburan Amerika. Ditubuhkan pada tahun 1994 oleh Gen Fukunaga, syarikat ini menjadi subsidiari kepada Navarre Corporation pada 11 Mei, 2005. Syarikat Funimation mencipta, mengiklan serta mengedar anime dan barangan hiburan yang lain di Amerika Syarikat dan pasaran-pasaran asing yang lain. Funimaqtion kini beribu pejabat di Flower Mound, Texas.

Pada bulan Mei 2009, FUNimation meneruskan pengembangannya pada kabel yang melancarkan platform VOD Comcast dan menawarkan dua perkhidmatan - Free On Demand dan PPV On Demand. VOD PPV menawarkan penonton peluang untuk menonton tajuk sebelum siaran DVD mereka. wayang dan istimewa dibungkus boleh didapati dari $ 2,99 setiap satu manakala episod boleh didapati dari $ 0.99 setiap satu dengan episod pertama boleh didapati sebagai Freeview. The saluran linear boleh didapati di AT & T U-ayat, Verizon FiOS, Komunikasi iFiber, Utiliti Groton, SureWest, TVMAX. The video langganan atas permintaan perkhidmatan untuk FUNimation Channel adalah tersedia Komunikasi Piagam, Armstrong kabel. Saluran melancarkan suapan HD pada 14 September 2010.

Galeri
------

* Logo sekitar 2008Logo sekitar 2008

Rujukan
-------

1. ↑  "Funimation moving headquarters to Flower Mound". Fort-Worth Star Telegram. 2007-06-07. Dicapai pada 2007-06-07.

Lihat juga
----------

* Barangan yang dilesenkan oleh Funimation

Pautan luar
-----------

* (Inggeris) Funimation
* (Inggeris) Saluran Funimation
* (Inggeris) Filem-filem Funimation
* (Inggeris) FUNimation Entertainment di Ensiklopedia Anime News Network
**Penjaga sah** adalah orang yang mempunyai kuasa di sisi undang-undang (dan tugas yang seiringan) bagi menjaga diri dan harta orang lain, dikenali sebagai anak jagaan (*ward*). Biasanya seseorang memiliki status penjaga disebabkan tanggunggannya (*ward*) tidak mampu menjaga diriya atau kepentingan dirinya disebabkan masih bayi, tidak mampu, atau kecacatan. Kebanyakan negara dan negeri memiliki undang-undang yang menetapkan bahawa ibu-bapa kepada kanak-kanak bawah umur (*minor*) merupakan penjaga sah bagi anak tersebut, dan ibu-bapa boleh menetapkan siapa yang boleh menjadi penjaga sah anak sekiranya berlaku kematian.

Mahkamah biasanya mempunyai kuasa bagi melantik penjaga bagi individu yang memerlukan perlindungan khas. Penjaga bertanggungjawab bagi kedua-dua kebahagian diri dan kepentingan kewangan bagi tanggunggan merupakan *penjaga awam*. Seseorang juga munkin dilantik sebagai *penjaga khas*, memiliki kuasa terhad bagi kepentingan tangunggan.

Rujukan
-------

Pautan luar
-----------

* National Guardianship Association (USA)
* Mental Capacity Act 2005 (England and Wales)
* National Association to Stop Guardian Abuse (NASGA) USA
* Guardianship law in many countries (english/german, PDF) Diarkibkan 2009-03-06 di Wayback Machine
* German guardianship law (english translation)
Bagi pelakon wanita Australia, lihat Emma Hamilton (pelakon).

**Emma, Lady Hamilton** (lahir 1761; dibaptiskan pada 12 Mei 1765 – 15 Januari 1815) paling terkenal sebagai perempuan simpanan Lord Nelson serta juga ilham kepada pelukis George Romney.

Biografi ringkas
----------------

Dilahirkan dengan nama **Emy Lyon** di Ness berhampiran dengan Neston, Cheshire, England kepada tukang besi, Henry Lyon, Emma dibesarkan di Hawarden oleh ibu yang dahulunya bernama Mary Kidd. Bapanya meninggal dunia sewaktu dia berumur dua bulan. Emma yang tidak mempunyai sebarang pendidikan formal kemudian menukarkan namanya menjadi **Emma Hart**. Dia meninggal dunia di Calais, Perancis, akibat kegagalan hati, ketika berumur kira-kira 53 tahun.

Pautan luar
-----------

* 'Lady Hamilton as a Bacchante' in the Lady Lever Art Gallery
* Bahan arkib yang berkaitan dengan Emma, Lady Hamilton disenaraikan di Daftar Arkib Kebangsaan United Kingdom

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Penggoreng udara atau penggoreng kering**  ialah sebuah peralatan dapur yang memasak dengan mengalirkan udara panas sekitar makanan. Kipas mekanikal mengalirkan udara tersebut pada kelajuan yang tinggi lalu memasak makanan tersebut dan menghasilkan lapisan ranggup padanya melalui tindak balas Maillard.

Kaedah-kaedah penggorengan yang biasa menghasilkan kesan Maillard ini dengan membenamkan makanan dalam minyak yang panas. Alat penggoreng udara atau kering ini berfungsi secara alternatifnya dengan menyaluti lapisan minyak nipis pada makanan dan kemudiannya mengalirkan udara yang dipanaskan sehingga 200 °C untuk menjanakan tenaga yang menyebabkan tindak balas sedemikian. Maka, penjimatan minyak sebanyak antara 70% and 80% berbanding penggoreng celur tradisional dapat dilakukan sambil penggorengan makanan tertentu seperti ayam, ikan, kentang goreng atau pastri seperti karipap dapat dilakukan.

Kebanyakan alat penggoreng direka dengan tombol yang boleh menyelaraskan masa dan suhu yang sesuai untuk pemasakan yang lebih terperinci. Makanan yang ingin digoreng diletakkan dalam bakul di atas dulang tadahan (*drip tray*), di mana bakul serta isinya itu digoncang agar minyak diagihkan dengan sekatanya sama ada secara automatik ketika penggorengan mahupun secara manual.

Alat-alat sebegini menarik perhatian atas faktor kemudahannya, keselamatannya, dan manfaat kesihatannya. Ia tidak mendedahkan pemakai kepada titisan minyak panas yang barangkalinya terpercik keluar dari bukaan kuali penggoreng atau mengena pemakai. Makanan yang digoreng celur kaedah lama juga tinggi kandungan kalorinya daripada penyerapan minyak ketika makanan dimasak. Cef-cef profesional menyatakan keberkesanan alat ini meniru keadaan makanan yang digoreng celur dengan lebih sihat, namun terdapat perbezaan dari segi rasa dan kekonsistenan yang dihasilkan dari produk gorengan.

Rujukan
-------

1. ↑  "The Airfryer: The frying machine that gives you perfect chips - without any oil". *The Daily Mail*.
2. 1 2  "What is an air fryer?". *airfrying.net*.
3. ↑  "What is an air fryer? How does an air fryer work? Air fryer Taste?". *Healthy and Wise* (dalam bahasa Inggeris). 2017-05-24. Dicapai pada 2017-07-14.
4. ↑  "Air Fryers Review by Cooking Experts | Healthy and Wise". *Healthy and Wise* (dalam bahasa Inggeris). 5 Julai 2017. Dicapai pada 14 Julai 2017.

Bacaan lanjut
-------------

* Teruel, Maria del Rocio; Gordon, Michael; Linares, Maria Belen; Garrido, Maria Dolores; Ahromrit, Araya; Niranjan, Keshavan (2015). "A comparative study of the characteristics of french fries produced by deep fat frying and air frying". *Journal of food science*. **80** (2): –349–E358. Dicapai pada 30 Oktober 2016.
* Yoon, Hei-Ryeo; Bednar, Carolyn; Czajka-Narins, Dorice; King, C. Clay (1999). "Effect of Preparation Methods on Total Fat Content, Moisture Content, and Sensory Characteristics of Breaded Chicken Nuggets and Beef Steak Fingers". *Family and Consumer Sciences Research Journal*. **28** (1): 18–27. Dicapai pada 30 Oktober 2016.
Dalam sistem pengendalian komputer, terdapat pelbagai cara di mana sistem pengendalian tersebut dapat menyimpan dan mendapat kembali data daripada storan sekunder untuk digunakan oleh ingatan utama. Salah satu skema pengurusan ingatan sebegini dirujuk sebagai **penghalaman**. Dalam skema pengurusan ingatan penghalaman, sistem pengendalian mendapat balik data daripada storan sekunder dalam blok-blok bersaiz sama yang dipanggil **halaman**. Kelebihan utama penghalaman ialah ia membenarkan ruang alamat fizikal sesuatu proses menjadi takberdampingan. Sebelum wujudnya penghalaman, sistem-sistem terpaksa memuatkan keseluruhan aturcara-aturcara dalam storan secara berdampingan lantas menyebabkan pelbagai masalah storan dan penyerpihan.

Penghalaman ialah bahagian pelaksanaan ingatan maya yang penting dalam kebanyakan sistem pengendalian serbaguna masa kini, ia membolehkan storan cakera digunakan untuk data yang tidak muat ke dalam Ingatan capaian rawak (RAM). Penghalaman biasanya dilaksanakan sebagai kod berkhususkan seni bina yang dibina dalam inti sistem pengendalian berkenaan.

Gambaran keseluruhan
--------------------

Fungsi utama penghalaman dilakukan ketika sesuatu program cuba untuk mencapai halaman-halaman yang sedang tidak dipetakan kepada ingatan fizikal (RAM). Keadaan ini dikenali sebagai kegagalan halaman. Sistem pengendalian harus mengatasi dan mengawal kegagalan halaman tersebut, dalam suatu cara yang tersorok daripada atur cara berkenaan. Maka, sistem pengendalian tersebut harus:

1. Menentukan kedudukan data berkenaan dalam storan auksiliari.
2. Mendapatkan bingkai halaman kosong dalam RAM untuk digunakan sebagai bekas untuk data.
3. Memuatkan data yang diminta kedalam bingkai halaman yang ada.
4. Mengemaskinikan jadual halaman untuk menunjukkan data yang baru.
5. Memulangkan kawalan kepada atur cara, dengan senyap mencuba semula suruhan yang menyebabkan kesalahan halaman.

Lihat juga
----------

* Ingatan maya

Rujukan
-------

1. ↑  Belzer, Jack; Holzman, Albert G.; Kent, Allen, penyunting (1981). "Virtual memory systems". *Encyclopedia of computer science and technology*. **14**. CRC Press. m/s. 32. ISBN 0824722140.

| * l
* b
* s
Sistem pengendalian |
| --- |
| Am | Sejarah · Garis masa · Perkembangan · Perbandingan · Bahagian penggunaan |
| Inti | 

|  |  |
| --- | --- |
| Am | Mikrointi · Nanointi |
| Jenis | Monolit · Hibrid · Eksointi |
| Komponen | Ruang inti · Loadable kernel module · Pemacu peranti · Ruang pengguna · Pelayan |

 |
| Pengurusan proses | Proses · Multipengaturcaraan · Sampukan · Mod: (Mod terlindung · Mod penyelia) · Multitugas · Penjadualan · Pertukaran konteks · Multitugas koperatif · Multitugas keutamaan · Jalur |
| Pengurusan ingatan | Perlindungan ingatan · Pensegmenan · Penghalaman · Unit pengurusan ingatan · Kerosakan pensegmenan · Kerosakan pelindungan umum |
| Contoh | AmigaOS · BeOS · IBM OS/2 · MS-DOS · Windows · Linux · UNIX · OpenSolaris · Mac OS X · ReactOS · *lagi…* |
| Konsep lain | But · PXE · API · Sistem fail maya · Pustaka pita maya · Rangkaian · CLI · GUI · HAL |
**Empangan Semberong** merupakan empangan bagi membekalkan air bersih di negeri Johor, Malaysia. Empangan ini terletak di hulu Sungai Semberong, Daerah Batu Pahat. Loji Air Semberong di dibina bagi memproses air bersih.

Pada 20 Januari 2007, Tengku Mahkota Johor Tunku Ibrahim Ismail mendapati empangan itu penuh dengan sampah dan menghalang aliran air dan bila tersumbat inilah yang akan menyebabkan banjir. Tengku Mahkota Johor Tunku Ibrahim Ismail dalam misi Kembara TMJ telah singgah di Empangan Sembrong sebagai satu usaha mempromosikan sektor perlancongan. Masalah bekalan air dikesan sejak 20 Mei 2005 lagi. Loji Air Semberong iaitu disekitar Kampung Sri Semangat 20 km daripada Kangkar Baru, Yong Peng berlaku pencerobohan tanah sehingga bukit-bukit gondol dapat dilihat dengan jelas. Kawasan hutan diceroboh dan ditanam dengan kelapa sawit dan sayur-sayuran seperti lada.


  


|  |  |
| --- | --- |
| Ikon tunas | Rencana tentang bangunan dan struktur di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Empangan Temenggor** adalah sebuah empangan hidroelektrik utama di Gerik, Negeri Perak, dibina di hulu Sungai Perak. Ia terletak merentasi Sungai Perak lebih kurang 200 km ke timur laut Ipoh. Empangan ini dibina di kawasan yang dahulunya sebuah negeri Melayu dikenali sebagai negeri Reman, yang diserahkan British dan Thailand kepada negeri Perak melalui Perjanjian 1909. Binaan ini menghasilkan sebuah tasik yang besar dikenali Tasik Temenggor. Pulau di tengah-tengah tasik ini dikenali sebagai Pulau Banding. Dipercayai tasik yang terhasil akibat empangan ini menenggelamkan binaan kerajaan Melayu purba yang berada di hutan Belum sejak beribu tahun dahulu. Empangan ini siap dibina pada 1979.

Tasik Temenggor
---------------

Tasik Temenggor terletak di dalam Hutan Belum yang membentuk kawasan tadahan air Tasik Temenggor. Empangan ini mempunyai kepentingan sebagai sumber air dan penjana hidroeletrik. Selain itu, kawasan Temenggor dan hutan Belum berpotensi untuk dijadikan kawasan eko-pelancongan. Namun begitu, khazanah purba kekal tenggelam di bawah tasik ini.

Stesen kuasa
------------

Stesen janakuasa ini adalah stesyen hidroelektrik, dengan 4 turbin dengan keupayaan 87 MW setiap satu. Stesen ini dikendalikan oleh Tenaga Nasional Berhad.

Empangan Temenggor
------------------

Pembinaan dimulakan pada tahun 1967 dan disiapkan pada tahun 1972. Kos pembinaannya RM352 juta. Operasi dimulakan pada 1975 dan dirasmikan pada 1976 oleh YM Sultan Idris Shah II, sultan Perak.

Spesifikasi Empangan Temenggor
------------------------------

Bahagian kekal empangan adalah seperti berikut:

* Empangan utama
	+ Tinggi 127m dari tapak ke puncak. Panjang xxx m dari hujung ke hujung. Isipadu xx.00 juta meter padu.
	+ Aras puncak ialah 250 m atas aras laut. Aras air maksima ialah 247 m. Aras operasi adalah 245 m maksima dan 200 m minima.
	+ Takungan : luas permukaan pada 245m ialah 152 km persegi, dan kawasan tadahan ialah x,000 km persegi. Isipadu takungan ialah 6,000 juta meter padu.
* Tandop – 4 petak.
* Alur limpah – luahan x,000 meter padu sesaat.
* Terowong jana – 4 terowong dengan x.x m bukaan rentang, dan panjang xxx m setiap satu.
* Rumah janakuasa
	+ Di atas tanah, 4 tingkat berukuran.
	+ 4 set janakuasa merangkumi 4 turbin jenis Francis dengan bersaiz 87 MW sebuah, 4 janakuasa bersaiz 100 MVA sebuah dan 4 pembolehubah bersaiz 100 MVA sebuah.

Fakta menarik
-------------

Empangan Temenggor kini telah menurun ke tempat ketiga sebagai empangan ketiga terbesar di Malaysia. Suatu masa dahulu, ia adalah empangan terbesar dan menpunyai daya upaya jana elektrik terbesar setelah siap pada tahun 1979. 

Ia juga diingati dalam sejarah Malaysia kerana peranannya membendung kegiatan gerila komunis dengan menyekat ulu Sungai Perak, membentuk Tasik Temenggor dan menengelamkan laluan susupan gerila dari Betong, di Siam masuk ke negeri Perak.

Lihat juga
----------

* Tenaga Nasional Berhad

Pautan luar
-----------

* Laman web TNB [*pautan mati kekal*]
"Abagnale" dilencongkan ke sini. Untuk kegunaan lain, lihat Abbagnale.

***Frank William Abagnale, Jr*** (lahir pada 27 April 1948) adalah seorang perunding keselamatan Amerika Syarikat yang terkenal kerana sejarah sebagai seorang pakar dalam memalsukan cek, menyamar dan melarikan diri. Ia menjadi terkenal pada tahun 1960 kerana berjaya memalsukan cek bernilai 2.5 juta di 26 negara selama lima tahun, bermula ketika ia berusia 16 tahun.

Dalam proses ini, dia mengaku telah diandaikan tidak kurang daripada lapan identiti berasingan, berjaya meniru seorang juruterbang syarikat penerbangan, seorang doktor, seorang agen Biro Penjara dan peguam. Ia melarikan diri daripada tahanan polis dua kali, semua berlaku sebelum dia berumur 21 tahun. Kisah hidup dia telah dinspirasikan dalam filem *Catch Me If You Can* dan dia menghuraikan hidupnya melalui buku tentangnya dengan nama yang sama. Saat ini ia adalah seorang perunding dan pensyarah di pejabat akademi Biro Siasatan Persekutuan. Dia juga menjalankan sebuah syarikat perundingan penipuan kewangan iaitu Abagnale & Associates.
**Francis "Frank" McCourt** (lahir 19 Ogos 1930 - 19 Julai 2009) merupakan seorang guru dan pemenang penulis anugerah Pulitzer,dikenali menerusi karyanya yang bertajuk *Angela's Ashes*.

Biografi
--------

Frank McCourt dilahirkan dalam keluarga Malachy & Angela McCourt, di Brooklyn. Kerana kepayahan mencari pekerjaan, McCourt pulang ke Ireland pada tahun 1934.

Bapa McCourt merupakan seorang peminum minuman beralkohol, tidak mempunyai pekerjaan dan sering menghabiskan duitnya untuk membeli minuman keras. Semasa McCourt berusia 11 tahun, bapanya meninggalkan ibunya yang terpaksa membesarkan empat orang anak. Setelah berhenti sekolah pada usia 13 tahun, Frank melakukan pekerjaan dan adakala melakukan beberapa jenayah untuk memberi makan kepada dirinya, ibu serta tiga orang adiknya iaitu Malachy, Michael, dan Alphonsus (Alphie). Frank McCourt pernah hampir-hampir mati kerana demam kepialu semasa berusia 10 tahun. 

Semasa berusia 19 tahun, beliau kembali ke Amerika Syarikat di mana selepas bekerja di Hotel Biltmore di Bandar New York, beliau dikerah dan dihantar ke Jerman. Selepas dipecat dari tentera, beliau kembali ke New York. Kecewa dengan hidupnya, beliau menggunakan GI Bill untuk memasuki Universiti New York, dan tamat belajar di universiti tersebut. Setelah mendapat Ijazah Sarjana dari Kolej Brooklyn pada tahun 1958, beliau mengajar Bahasa Inggeris di Sekolah Tinggi McKee dan Sekolah Tinggi Stuyvesant di New York. hers]]). Setelah 30 tahun berkhidmat sebagai guru, akhirnya beliau bersara dari kerjaya itu.

Bibliografi
-----------

* *Angela's Ashes* (1996)
* *'Tis* (1999)
* *Teacher Man* (2005)
* *Angela and the Baby Jesus* (2007)
* *My lucky Charms And Me* (2008)

Temuramah
---------

* Joseph Krutov's Interview with Frank McCourt about *Teacher Man* Diarkibkan 2007-12-02 di Wayback Machine
* *Hard lessons*, Interview by Jay MACDONALD Diarkibkan 2008-11-20 di Wayback Machine
* Staying after School with Frank McCourt, Interview by Dave Weich Diarkibkan 2008-12-09 di Wayback Machine

Lihat juga
----------

* The McCourts of New York (DVD)
* Malachy McCourt

Pautan Luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Frank McCourt*** |

* Frank McCourt di Pangkalan Data Filem Internet (IMDb)
* Simonsays.com Book Club
* Reviews of Frank McCourt's Memoirs Diarkibkan 2008-02-12 di Wayback Machine
* 'Teaching Secrets' by Dick Gordon (The Story)
Pelekat komputer riba "31337 H4X0R" (penggodam elit), bersama dengan pelekat Kevin Mitnick
**Leet** (atau "**1337** "), juga dikenali sebagai **Eleet** atau **Leetspeak**, ialah sistem ejaan yang diubah suai yang digunakan terutamanya di Internet. Ia sering menggunakan penggantian aksara dengan cara yang memainkan persamaan glif mereka melalui refleksi atau persamaan lain. Selain itu, ia mengubah suai perkataan tertentu berdasarkan sistem akhiran dan makna ganti. 

Istilah "leet" berasal daripada perkataan *elit*, digunakan sebagai kata sifat untuk menggambarkan kemahiran atau pencapaian, terutamanya dalam bidang permainan dalam talian dan penggodaman komputer. Leksikon leet termasuk ejaan perkataan sebagai *1337* atau *leet* .

  

Dalam budaya Melayu, Leet selalu digunakan untuk satu atau dua huruf oleh pengguna media sosial (lebih dikenali sebagai netizen) terhadap kata-kata buruk atau kurang sopan contohnya seperti Mal4ng, Hod0h dan k3j4m untuk menunjukkan rasa seperti tumpang simpati.
**Felda Umas-Umas** merupakan salah satu tanah rancangan dibawah Felda Wilayah Sahabat,Lahad Datu, Sabah. Felda Wilayah Sahabat mempunyai lima rancangan (kawasan) membabitkan keluasan 11,707.33 hektar dengan 5,610.23 hektar telah ditanam dengan kelapa sawit.Felda Wilayah Sahabat yang terletak kira-kira 125 kilometer dari Bandar Lahad Datu dilengkapi dengan beberapa kemudahan antaranya sekolah menengah, sekolah rendah, sekolah agama, klinik, masjid dan bangunan kedai yang turut dilengkapi kemudahan sebuah bank.
Berbeza dengan Felda Umas-Umas,kawasan ini berkeluasan 9,700 hektar (23,959) dan terletak sejauh \*70km dari Bandar Tawau yang mengambil masa 1 jam perjalanan untuk sampai ke sana(Bandar Tawau).Kawasan ini dipercayai pada asalnya merupakan sebuah kawasan hutan yang dipenuhi dengan kepelbagaiaan biodiversiti sebelum dibangunkan dengan petempatan FELDA.

Lihat juga
----------

* Sekolah Kebangsaan Umas-Umas

Pautan luar
-----------

* Gajah serang Felda Umas Umas[*pautan mati kekal*]
**Famili Ceria** (dalam Bahasa Inggeris: *Family Feud*) merupakan sebuah rancangan permainan yang paling berjaya, di mana dua pasukan yang berjumlah empat orang akan berlawan kepandaian dalam menjawab soalan yang di berikan dan jawapan akan di keluar daripada kotak yang di siarkan di skrin besar, Dan apabila mereka menjawab hos pasti akan menjerit "Apa kata survey!?", Rancangan ini telah di hos kan oleh Redzuawan Ismail (lebih dikenali sebagai Chef Wan) pada musim pertama (1996-2005) dan Helmi Gimmick pada musim yang kedua (2009). 

Ia menawarkan hadiah berupa wang tunai RM 2,500.00 (1996-1999) dan RM 5,000.00 (sejak 1999).

Musim pertama
-------------

Rancangan ini telah disiarkan pada hari Isnin-Ahad bermula jam 5:30 petang. Musim pertama rancangan ini pengacaranya ialah Redzuawan Ismail (Chef Wan). Pada tahun 2004, Famili Ceria musim pertama ditayangkan 3 kali sehari, iaitu pukul 10:30 pagi, 5:30 petang, dan 10:00 malam. Ketika rancangan ini mula ditayangkan di TV3 sejak Isnin, 8 November 1999 sehingga Ahad, 7 November 2004, rancangan ini membuat rekod sebagai rancangan permainan dengan episod terbanyak di Malaysia, iaitu 2500 episod. Rancangan ini ditayangkan sehingga 27 November 2005.

Musim kedua
-----------

Rancangan ini telah disiarkan pada hari Isnin-Ahad bermula jam 6:30 malam. Musim kedua rancangan ini pengacaranya ialah Helmi Gimmick dan bermula sejak Ahad, 6 Disember 2009.